פירוש נוסף ערך זה עוסק בשחקן קולנוע ותאטרון ישראלי. אם התכוונתם לבמאי ישראלי, ראו אלון נוימן (במאי קולנוע).

**אלון נוימן** (נולד ב-11 באפריל 1967) הוא שחקן קולנוע, טלוויזיה ותיאטרון, מדבב וסטנדאפיסט ישראלי.

ביוגרפיה
--------

נוימן נולד וגדל ברמת השרון.[דרוש מקור] לאחר סיום שירותו הצבאי בתיאטרון צה"ל, למד משחק בבתי-הספר למשחק "NYU" שבניו יורק, ארצות הברית, ו"מאונטוויו" שבלונדון, אנגליה.

### קריירה בתיאטרון

נוימן החל את הקריירה שלו בתיאטרון בתחילת שנות ה-90 בצוות "צעירי תיאטרון הקאמרי".
בין הצגות התיאטרון שבהן השתתף לאורך השנים, הצגות תיאטרון הקאמרי "אשכבה", "קברט לוין", "עולמה של איימי", "סיטיזן נחום", "אנטיגונה", "רצח", "מעופפי רשפון", והצגות תיאטרון חיפה "רוזנקרנץ וגילדנשטרן מתים", "יאיר" ו"גשר".

בשנת 1997 היה נוימן בין יוצרי המופע המצליח "מיומנה".

בשנת 2006 הופיע עם הצגת היחיד "תום - כמה סיבות לחיות" בצוותא, שזכתה לציון לשבח בפסטיבל תיאטרונטו. הצגה הייתה גרסה עברית למחזה שכתב וויל אינו וזכתה בפרס ההצגה הטובה ביותר בפסטיבל הפרינג' של אדינבורו ב-2004.

בסוף 2008 שיחק במחזה "אלוהי הקטל" מאת יסמינה רזה בתיאטרון בית ליסין, בבימויו של הלל מיטלפונקט. המחזה היה מועמד לפרס התיאטרון הישראלי בקטגוריית הקומדיה של השנה, וזכה לשבחי הביקורת.

בשנת 2014 העלה את מופעי הסטנד-אפ "ללא חומרים משמרים".

בשנת 2017 שיחק במחזה "איש הכריות" בתיאטרון חיפה.

### קריירה בקולנוע ובטלוויזיה

בשנת 1987 השתתף נוימן לראשונה בסרט הקולנוע "לא שם זין" של שמואל אימברמן, באותה שנה השתתף בתפקיד קטן בסרטו של נדב לויתן, "ילדי סטלין". בהמשך הופיע בסרטים "אחד משלנו" (1989) של אורי ברבש, "מקס ומוריס" (1994) של יעקב גולדווסר, "אושר ללא גבול" (1996) של יגאל בורשטיין, סרט הטלוויזיה של "רשת" "היה נהדר" (2002), "מתנה משמיים" (2003) של דובר קוסאשווילי, "מלח הארץ" (2006) של אורי ברבש, ו"מתוק ומר" (2008).

בשנת 1991 הופיע נוימן לראשונה בתוכנית "בסוד העניינים" בטלוויזיה החינוכית בסיפור "סודה של חנה", בתור אחד הבריונים שגרו במגרש הגרוטאות. בשנת 1995 הופיע נוימן בתוכנית "שישי וחצי" בערוץ 2 בהגשת עינת ארליך, ובאותה תקופה השתתף במספר פרקים של סדרת הנוער "עניין של זמן" בטלוויזיה החינוכית, בתפקיד סוחר סמים. בשנת 1997 זכה נוימן לחשיפה הטלוויזיונית הראשונה שלו, בתוכנית ההומור "שערורייה" של הטלוויזיה החינוכית, ובסדרה "מרחב ירקון" בערוץ השני. באותה שנה השתתף ברט הטלוויזיה "אהבה מדרגה ראשונה" לצדו של אלון אבוטבול.

בשנת 2001 הופיע בתוכנית המערכונים "של מי השורה הזאת?" של "טלעד" בערוץ השני. בשנת 2004 שיחק בסדרה "מה שלמה?" בערוץ לוגי, שם גם הכיר את עלמה זק, בת זוגו עד היום.

בשנים 2005–2006 כיכב נוימן בשתי עונות הסדרה "מילואים" של אורי ברבש, בשידורי "רשת" של הערוץ השני. בשנת 2006 הנחה את התוכנית "המדריך למתחילים" יחד עם נתי קלוגר בערוץ "ביפ". בשנת 2007 השתתף בתוכנית ההומור "חדשות מפתיעות" של "קשת" של הערוץ השני, ובתוכנית הסאטירה "עד כאן" של "יס". בשנת 2008 החל נוימן לככב בטלנובלה "חשופים" של "הוט".

בשנת 2009 הצטרף נוימן לעונה החמישית של סדרת הנוער ראש גדול ובשנת 2010 שיחק נוימן בעונה השנייה בתפקיד פרופסור ורנר בסדרת דרמה מותחת לילדים ונוער "דאוס". שתי הסדרות שודרו ב-yes. ב-2010 שיחק נוימן ב"עספור" ובאותה שנה באפריל, השתתף בקמפיין של רכבת ישראל נגד חצייה מסוכנת של פסי רכבת.

בשנת 2012 שיחק נוימן בתפקיד אורח בסדרה "המיוחדת", ושיחק בתפקיד דודי בסרטו של שמי זרחין "העולם מצחיק". בנוסף הגיש בערוץ הראשון את התוכנית היומית "בסביבה טובה" יחד עם שרון קנטור.

בשנת 2014 שיחק בעונה הרביעית של "גאליס", בתפקיד רפאל דרור - האבא המזויף של יונתן מיטרני. באותה שנה החל לשחק בסדרה ״70 מיליון סיבות לעושר״ בתפקיד צוף ספיצרמן, איש עסקים עשיר שמתחבר לאלי (שמוליק לוי). בסוף שנת 2014 החל לשחק בסדרה "כוכב הצפון" של ערוץ דיסני למנוי YES, שם גילם את אבא של מאיה (אריאל מורטמן), לצד אפרת בוימולד.

ב-2017 שיחק בתפקיד אורח בעונה הרביעית של אלישע. ב-2018 השתתף בסדרת האינסטגרם "אינסטה בייב" בתפקיד החוקר, בסדרה "אולי פיל" בטלוויזיה החינוכית" לצד אלמה דישי, ובסדרה שנות ה-80 בתפקיד שמואל כדורסל. ב-2019 השתתף בסרט הקולנוע "היום שאחרי לכתי" בתפקיד אריה חורש. ב-2020 שיחק בסדרה "קפה עמליה" בכאן חינוכית במגוון דמויות, לצד זוגתו עלמה זק. ב-2021 שיחק בסדרה פגע וברח, שהפיקה נטפליקס, עם ליאור רז. ב-2022 שיחק בתפקיד אורח בסדרה "צומת מילר".

בשנת 2023 שיחק את אחד התפקידים הראשיים בסרט "העיר הזאת", באותה השנה החל לשחק בסדרת הילדים "מולי וצומי", המשודרת בערוץ הופ, כאביו של מולי.

### דיבוב

נוימן דיבב את יאקו וורנר בסדרה "אנימניאקס", כדורת (גראונדר) בסדרה "סוניק הקיפוד", מייקל ג'ורדן בסרט "ספייס ג'אם", את באז שנות-אור בסרטי "צעצוע של סיפור" ובסרט הספין-אוף, את מלמן הג'ירף בסדרת סרטי "מדגסקר" ואת בוב פאר ב"משפחת סופר-על 2". בשנת 2019 דיבב את דמותו של העיט האדיר בסרט "אנגרי בירדס - הסרט 2".

### מוזיקה

נוימן משתתף (כמתופף) בהרכב העכבישים מפלוטו, מופע מחווה לזמר דייוויד בואי.

חיים אישיים
-----------

מ-2004 נוימן היה בן זוגה של השחקנית עלמה זק ולהם שתי בנות. ביולי 2023 הודיעו השניים על פרידה.

קישורים חיצוניים
----------------

* אלון נוימן, ברשת החברתית פייסבוק
* אלון נוימן, ברשת החברתית אקס (טוויטר)
* אלון נוימן, סרטונים בערוץ היוטיוב
* אלון נוימן, במיזם "אישים" לתיעוד היצירה הישראלית
* אלון נוימן, במסד הנתונים הקולנועיים IMDb (באנגלית)
* אלון נוימן, באתר "אידיבי", מאגר הידע העברי לקולנוע ישראלי ועולמי
* אלון נוימן, דף שער בספרייה הלאומית
* אלון נוימן, בארכיון הבימה
* חגית גינזבורג‏, אלון נוימן: רוצה יותר תפקידים ראשיים, באתר וואלה!‏, 24 בפברואר 2012
* אורין ויינברג, "יאללה, בואו נפתח את זה": אלון נוימן לא מפחד לדבר על גבריות, באתר ynet, 22 בינואר 2019

הערות שוליים
------------

1. ↑  שוש אביגל, הצפרדע שרצתה להיות שוו, חדשות, 14 בספטמבר 1992
2. ↑  מאיה נחום שחל, זו מיומנות: מייסד מיומנה, בועז ברמן, מתכונן לחגיגות ה-20 של הלהקה, באתר כלכליסט, 7 בינואר 2018
3. ↑  נתי אורנן, עכבר העיר תל אביב, תן סיבה לחיות, באתר הארץ, 30 באוקטובר 2006
4. ↑  Lyn Gardner וBrian Logan, The Fringe awards, The Guardian, ‏3 ביולי 2004
5. ↑  ציפי שוחט, טקס פרס התיאטרון הישראלי: הכוכב כשחקן משנה, באתר הארץ, 3 באפריל 2009
6. ↑  ביקורות:  
איתן בר-יוסף, בית לסין ממשיך להפתיע, באתר הארץ, 10 בפברואר 2009  
מיכאל הנדלזלץ, לצחוק על האנשים האומללים, באתר הארץ, 3 בדצמבר 2008  
צבי גורן, מחזה כמעט מיניאטורי מצליח להבקיע את חומת הצביעות החברתית בפטישי דיאלוג ובמשחק מפוצץ, באתר "הבמה", 3 בדצמבר 2008
7. ↑    
שגיאות פרמטריות בתבנית:הארץ   
פרמטרי חובה [ 4 ] חסרים עכבר העיר, אלון נוימן - ללא חומרים משמרים, באתר הארץ
8. ↑    
שגיאות פרמטריות בתבנית:הארץ   
פרמטרי חובה [ 4 ] חסרים עכבר העיר, איש הכריות - תיאטרון חיפה, באתר הארץ
9. ↑  מאיר שניצר, יבשה הבלוטה, חדשות, 7 ביולי 1987
10. ↑  אורי קליין, הסגידה ליצר, באתר הארץ, 17 בדצמבר 2003
11. ↑  אורון שמיר, עכבר העיר, אומץ זה לא הכל, באתר הארץ, 21 במאי 2008
12. ↑  רותי זוטא, בסוד העניינים - תוכנית חדשה בטלוויזיה הלימודית, חדשות, 11 בדצמבר 1991
13. ↑  חגית גינזבורג‏, אלון נוימן: רוצה יותר תפקידים ראשיים, באתר וואלה!‏, 24 בפברואר 2012
14. ↑  רותה קופפר, אלון נוימן ונתי קלוגר ילמדו איך לחזר, באתר הארץ, 25 במרץ 2006
15. ↑  אור בר שלום, עכבר העיר, אלון נוימן: "הורות גורמת לך לחשוב על הסביבה", באתר הארץ, 26 בפברואר 2012
16. ↑  גאליס, במיזם "אישים" לתיעוד היצירה הישראלית
17. ↑  אתר למנויים בלבד נתנאל שלומוביץ, "היום שאחרי לכתי הוא שיר הלל מורבידי לחיים״, באתר הארץ, 29 ביולי 2019
18. ↑  אתר למנויים בלבד חן חדד, "פגע וברח", הסדרה של יוצרי "פאודה" בנטפליקס, בוטלה אחרי עונה אחת בלבד, באתר הארץ, 21 בספטמבר 2021
19. ↑   העבישים מפלוטו, ברשת החברתית פייסבוק
20. ↑  יפעת הללי אברהם, ‏אחרי 20 שנות זוגיות: עלמה זק ואלון נוימן נפרדו, באתר ‏מאקו‏, 25 ביולי 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007362845405171
* VIAF: 3035157470198522640005
* WorldCat: viaf-3035157470198522640005

 |